text: Din gamle mobil kan hjælpe tyfon-ofre
  09 december 2013 kl. 16.17
  Steen Petersen fra Børkop rejser på fredag til Filippinerne med sin familie - og en masse gamle mobil-telefoner. Mobilerne kan sælges og skaffe mad til tyfon-ofre.
  Steen Petersen har selv doneret et beløb til et såkaldt "mikro-projekt", som hjælper med genopbygningen efter den voldsomme tyfon, der rasede for nylig.
  
   En halvtresser værd
  Han håber, at mange vil aflevere deres gamle mobiltelefoner. Selv om den gamle Nokia-telefon måske er totalt værdiløs i Danmark, kan den måske indbringe 50 kroner på Filippinerne. Og i det katastrofe-ramte land er værdien næsten det ti-dobbelte.
  Steen Petersen efterlyser gamle mobiler på Facebook. Det er siden Andkær Nyt.
  Og Steen Petersen tager også imod på sin privatadresse, Munkebjerg B&B, Skovbyvej 56 ved andkær.
  